SIM โบรกฯส่องงบไตรมาส 3 ไม่แจ่มเหตุปัจจัยฤดูกาล-ระบายสต็อกกดดัน
SIM มีมุมมอง Negative ต่อแนวโน้มไตรมาส 3/58 คาดกำไรสุทธิ 53 ล้านบาท (-65% เทียบช่วงเดียวกันของปีก่อน -40%เทียบไตรมาสก่อนหน้า) เนื่องจากปัจจัยลบฤดูกาลช่วงหน้าฝน ประกอบกับกำลังซื้อต่างจังหวัดยังไม่ดีและการแข่งขันรุนแรงในตลาด Smartphone นอกจากนี้ผลกระทบยอดขาย Big lot และการระบายสต็อกเครื่อง 3G ฉุด GPM รวมลดลงเทียบช่วงเดียวกันของปีก่อน และเทียบไตรมาสก่อนหน้า เหลือ 20.5%
20 ต.ค. 2558

บล.โนมูระ พัฒนสิน ระบุในบทวิเคราะห์วันนี้ (20 ต.ค.) ว่า  บริษัท สามารถ ไอ-โมบาย จำกัด (มหาชน) หรือ SIM มีมุมมอง Negative ต่อแนวโน้มไตรมาส 3/58 คาดกำไรสุทธิ 53 ล้านบาท (-65% เทียบช่วงเดียวกันของปีก่อน -40%เทียบไตรมาสก่อนหน้า) เนื่องจากปัจจัยลบฤดูกาลช่วงหน้าฝน ประกอบกับกำลังซื้อต่างจังหวัดยังไม่ดีและการแข่งขันรุนแรงในตลาด Smartphone
ทั้งนี้ในไตรมาส 3/58 มียอดขาย Big lot (1.8 แสนเครื่อง) ทำให้คาดว่าจะมีจำนวนเครื่องรวม 8.3 แสนเครื่อง ใกล้เคียงไตรมาส 2/58 ขณะที่ราคาเครื่องลดลง 23% เทียบช่วงเดียวกันของปีก่อน และ 5% เทียบไตรมาสก่อนหน้า
นอกจากนี้ผลกระทบยอดขาย Big lot และการระบายสต็อกเครื่อง 3G ฉุด GPM รวมลดลงเทียบช่วงเดียวกันของปีก่อน และเทียบไตรมาสก่อนหน้า เหลือ 20.5% แนวโน้มไตรมาส 4/58 คาดมีผลกระทบระบายสต็อกต่อเนื่อง ทำให้ GPM ธุรกิจขายเครื่องมีแนวโน้มต่ำกว่า 20% เป็นไตรมาสที่ 2 ส่งผลให้ผลการดำเนินงานครึ่งหลังปี 58 ยังไม่ฟื้นตัวจากครึ่งแรกปี 58 ซึ่งแย่กว่ามุมมองก่อนหน้าที่คาดว่ากำไรครึ่งหลังปี 58 จะฟื้นตัว 4% จากครึ่งแรกปี 58 